Semi-soet resensie: Uiteindelik! 'n Afrikaanse komedie wat werk! | SARIE
Semi-soet resensie: Uiteindelik! 'n Afrikaanse komedie wat werk!
Jaci moet die agentskap, waar sy en talle ander mense werk, red van oorname deur Amalgamated Media en hul jaghond, The Jackal. Sy kan dit doen deur die Vrede en Lust-wynlandskap se rekening te wen. Die wynplaas dring egter aan op werknemers wat familiewaardes uitleef. Jaci, verslaaf aan haar werk en 'n alleenloper, moet vinnig 'n verloofde aanskaf. Die gevolge is histeries!
Uit die staanspoor uit beïndruk Scramble Productions met die wêreldklas-produksiekwaliteit – van die inleiding animasie tot die stilering en fotografie. Semi-Soet kan kompeteer met internasionale films soos die onlangse Friends with Benefits.
a) Hertjie word aangevat deur 'n kliënt wat nou net deur hulle oorgeneem is. 'Hoe slaap jy in die aand?' brom die man.
Hertjie glimlag en antwoord, 'Ek is 'n prokureur. Eers op die een sy, dan op die ander.'
Dit is 'n vars invalshoek om die film in en om Johannesburg se nuwe Braamfontein-ontwikkelings te skiet. Die kantore, woonstelle en restaurante is stylvol, kontemporêr en kyk uit oor die ikoniese Johannesburg horison.
Daar was twee of drie momente (meestal van gillende meisies) waar die film op die afgrond van 'lawwe Afrikaanse komedie' gestaan het. Regisseur Joshua Rous het gelukkig nie hierdie bekende, maklike uitweg gevat nie, maar 'n slim, deeglike film vol deernis geskep.
Absoluut almal. Oud en jonk. Man, vrou. Afrikaans of Engels. Dit is 'n hoë kwaliteit Afrikaanse komedie wat die grootste suurknol sal laat grinnik.
Skoonheid was briljant, maar 'n film wat, behalwe vir die 18-ouderdomsbeperking, 'n geskrewe waarskuwing nodig gehad het. Semi-Soet is dus die eerste Afrikaanse film wat ek sonder twyfel kan aanbeveel.
Het so 2 ure terug die fliek vir seker die 5de keer gekyk!!!Niks raak boring of oud in die "chick-fliek" nie.Lag al hoe lekkerder vir die snaakse dele, en jy sien meer raak,hoe meer jy dit kyk.Dit is vir my een van SA se beste flieks ooit.Die kamera werk is baie goed gedoen,asook die toneelspel.Dit het die perfekte akteurs in en elkeen gee sy eie kreatiwe skop tot die verhaal.Dis waar wat hulle sê,dit is geskiet,sodat dit amper soos die Suid-Afrikaanse weergawe van Sex and the City lyk.